༄༅། །མཁས་གྲུབ་ཐམས་ཅད་མཁྱེན་པས་མཛད་པའི་
སྔགས་ཀྱི་དྲིས་ལན་བཞུགས་སོ། །
།རྡོ་རྗེ་འཆང་དབང་བླ་མའི་ཞབས་བཏུད་དེ། །དད་ལྡན་ཚུལ་
བཞིན་བསྒྲུབ་པར་འདོད་ཁྱེད་ལ། །དྲིས་པའི་དོན་རྣམས་ཁོ་བོས་འདིར་
བརྗོད་ཀྱིས། །རྟོགས་པར་སླ་བའི་དོན་ལ་སོམ་ཉི་སྤོངས། །ནང་པར་སྔ་དྲོ་
གཉིད་སད་མ་ཐག་གི་ཚེ་ལྷ་མོ་བཞིའི་གླུས་ཅིག་ཅར་དུ་བསྐུལ་བ་དང་རིམ་་་་་
གྱིས་བསྐུལ་བར་མོས་པ་ཇི་བཞིན་བྱ་ཞེས་པ་ནི། ལྡང་བ་ན་གླུས་བསྐུལ་བར་
མོས་པ་ལ། དེའི་སྔོན་དུ་གཉིད་དུ་འགྲོ་བར་རྩོམ་པ་ན་བསྐྱེད་རིམ་པའི་འོད་
གསལ་དུ་བསྡུད་ཚུལ་བྱེད་དགོས། དེ་ལས་ལྡང་བ་ན་རྨི་ལམ་གྱི་སྣང་བ་དང་
མཚུངས་པའི་བྲག་ཆ་ལྟ་བུའི་དབྱངས་ཀྱིས་ཅིག་ཅར་དུ་བསྐུལ་བར་མོས་པས་
ཆོག་གིས། ཉིན་པར་མངོན་རྟོགས་བསྒོམ་པའི་སྐབས་ལྟར་རིམ་གྱིས་བསྐུལ་
བར་བསྒོམ་མི་དགོས། བསྐུལ་ནས་ཆུ་ལས་ཉ་ལྡང་གི་ཚུལ་དུ་འོད་གསལ་བའི་
ངང་ལས་ཅིག་ཅར་རྡོ་རྗེ་འཆང་གི་སྐུ་ཡབ་ཡུམ་ཞལ་ཕྱག་ཡོངས་སུ་རྫོགས་་་་་་
པའི་རྣམ་པར་བཞེངས་པ་བློས་བསྒོམ་པ་ཡིན། བློ་ལ་གསལ་ན་ངག་ཏུ་བརྗོད་
བསྐྱེད་
གཉིད་
མི་དགོས། མི་གསལ་བ་གསལ་བའི་རྐྱེན་དུ་ངག་ཏུ་ཅུང་ཟད་བརྗོད་པ་ལ་མི་
རུང་བ་མེད། འདི་ལོངས་སྤྲུལ་གང་གི་ལམ་བྱེད་ཡིན་ཅེས་པས།
རིམ་ཁོ་ནའི་སྐབས་སུ་རྨི་ལམ་གྱི་ཚེ་ལམ་བྱེད་ཇི་བཞིན་མེད་པས།
སད་པ་ན་རྡོ་རྗེ་འཆང་གི་རྣམ་པར་ལངས་པ་ཡང་འོད་གསལ་( ༢ན)གྱིས་ངང་
ལས་གཟུགས་ཀྱི་སྐུར་ལངས་པའི་གཟུགས་ཀྱི་སྐུའི་ལམ་བྱེད་ཙམ་མ་གཏོགས་་
ལོངས་སྐུ་དང་དེས་བཟུང་བའི་སྤྲུལ་སྐུའི་ལམ་བྱེད་འདི་ལྟ་བུ་ཞེས་བཞག་་་་་་་་
- 235-

མཁས་གྲུབ་རྗེའི་གསུང་འབུམ།
དཀའ། འོན་ཀྱང་དཀྱིལ་འཁོར་རྒྱལ་མཆོག་གི་གཙོ་བོ་ཞུ་བ་གླུས་བསྐུལ་བའི་
ངོར་བཞེངས་པ་དང་། རིགས་མཚུངས་ཙམ་གྱི་སྒོ་ནས་སྤྲུལ་སྐུའི་ལམ་བྱེད་
ཙམ་དུ་བཞག་ཀྱང་རུང་། སྐྱབས་འགྲོ་སེམས་བསྐྱེད་སོགས་ཐུན་དྲུག་ཏུ་བྱེད་
ཚུལ་ཁོ་བོས་ཡི་གེ་ཟུར་དུ་བྱས་ཡོད་པས་དེ་བལྟས་པས་ཤེས་པར་འགྱུར། བླ་
མའི་རྣལ་འབྱོར་ཡང་ཁྲིད་ཡིག་ལྟར་བྱེད་པ་ལས་འོས་ཅི་ཡོད། སྟོང་པ་ཉིད་
སྐབས་དེར་སྔོན་ནས་ཅུང་ཟད་རེ་མཉམ་པར་འཇོག་པ་ཙམ་གྱིས་ཉིན་ཞག་་་་་
རེའི་ནང་དུ་ལྟ་བ་ཐེབས་རེའང་མ་བསྐྱངས་པའི་ལྟུང་བ་ཁེགས་པའི་བྱ་བ་་་་་་
ཙམ་བྱེད་པར་ནུས། ། ཆོས་ཀྱི་བདག་འཛིན་གྱི་གཉེན་པོར་འགྲོ་བ་ཞིག་འདོད་
ན་དེ་འདྲས་མི་ཆོག །ལྟ་བའི་གོ་བ་རགས་པ་དྲན་ཙམ་མིན་པར། དམིགས་
རྣམ་སྐྱོང་ཚུལ་ཡང་དག་པར་བརྡར་ཤ་བཅད་ནས། མྱོང་བ་སྣ་ཟིན་ཙམ་མ་
བྱུང་གི་བར་དུ་ཆིག་དྲིལ་དུ་བསྐྱངས་ཏེ་དེ་ནས་ཀྱང་རྒྱུན་གྱི་རྣལ་འབྱོར་དུ་་་་
བྱས་ནས་བསྐྱངས་ཤིང་། སྤྱོད་ལམ་ཐམས་ཅད་དུ་ལྟ་བའི་རྩིས་ཟིན་པའི་དྲན་
ཤེས་ནར་མར་འབད་པས་བསྟེན་པ་ཞིག་སྔགས་མཚན་ཉིད་གང་གི་ལམ་་་་་་་་
ཉམས་སུ་ལེན་ཡང་( ༢བ)མེད་མི་རུང་གི་གཙོ་བོ་ཡིན། བསྐྱེད་རིམ་གྱི་སྐབས་
སུ་ཡང་ཡིད་ངོར་རྟེན་དང་བརྟེན་པའི་དཀྱིལ་འཁོར་གྱི་སྣང་བ་གང་ཤར
བ
སྟོང་ཉིད་ཀྱི་རྣམ་རོལ་དུ་འཆར་བ་ཞིག་ལེགས་པར་སྦྱངས་དགོས་པ་ཡིན།
ཅུང་ཟད་དྲན་ཙམ་དེས་ག་ལ་ཆོག་སྭ་བྷཱ་ཝས་སྟོང་པར་སྦྱངས་པའི་སྐབས་སུ་་
ཆོས་སྐུ་ལ་ང་རྒྱལ་འཇོག་པའི་དམིགས་རྣམ་བརྟེན་ཚུལ་ཤེས་པར་བྱས་ནས་་་་
འཇོག་གིས། ཀུན་རྫོབ་ཀྱི་སྣང་བ་དང་སྟོང་པ་ཚོགས་པ་སྒྱུ་མ་ལྟ་བུའི་ཉམས་
ལེན་གྱི་དམིགས་རྣམ་སྐྱོང་བ་མིན། ཐུན་མཚམས་ཀྱི་སྐབས་སུ་གཙོ་
ལྟ་བུའི་དམིགས་རྣམ་སྐྱོང་བ་དང་། ཡང་ཐུན་བཞིར་བསྐྱེད་རྫོགས་བསྒོམ་
°
སྒྱུ་མ་
པའི་ཐུན་མཚམས་སུ་ལྟ་བའི་མྱོང་བ་བོགས་དབྱུང་བར་བྱ་བའི་བར་དུ་ཕར་་་
ཕྱིན་ཐེག་པ་དང་ཐུན་མོང་གི་ལྟ་བ་སྐྱོང་ཚུལ། སྟོང་ཉིད་འབའ་ཞིག་གིས་
- 236-

མཁས་གྲུབ་ཐམས་ཅད་མཁྱེན་པས་མཛད་པའི་སྔགས་ཀྱི་དྲིས་ལན།
དཔྱད་བསྒོམ་དང་འཇོག་བསྒོམ་སོགས་ཀྱང་ཡང་ཡང་ཉམས་སུ་ལེན་དགོས་་་
པ་ཡིན། དེ་ལྟར་བྱས་ན་བསྐྱེད་རྫོགས་ཀྱི་སྐབས་སུ་ལྟ་བ་དྲན་དགོས་པ་རྣམས་
ལ་བོགས་གོང་ནས་གོང་དུ་ཐོན་འོང་བ་ཡིན། ་ཡི་གེ་བརྒྱ་པའི་བཟླས་པ་གཙོ་
བོར་ཐུན་མཚམས་སུ་བྱེད་པ་སྙིང་པོ་རྒྱན་ལ་སོགས་པའི་རྒྱ་གཞུང་ཚད་ལྡན་་་
དུ་མའི་དགོངས་པ་ཡིན། ཐུན་མགོ་ལ་བྱེད་པ་ཕུན་སུམ་ཚོགས་པའི་ཡན་ལག་
ཙམ་མ་གཏོགས། དགོས་པའི་ཡན་ལག་ཏུ་མི་བཞེད་པས་རྒྱུན་གྱི་ཉམས་ལེན་
ལ་ཡོད་མེད་ཇི་ལྟར་བྱས་ཀྱང་རུང་། ལྟུང་བ་འཕེལ་བ་འགོག་པ་དང་། སྔར་
ཡོད་སྦྱང་བའི་ཕྱིར་ཐུན་མཚམས་སུ་ཡི་གེ་བརྒྱ་པ་བཟླས་པ་ལ་འབད་པ་གལ་་
ཆེ་བ་ཡིན། སྡོམ་པ་གསུམ་གྱི་བསླབ་( ༣ན) བྱ་རྣམས་ངེས་པོ་མི་འོང་བར་སྣང་
ན་ཚིག་རིས་རང་རང་གི་གང་ཁས་བླངས་པ་རྣམས་ལ་སྡོམ་སེམས་བྱེད་པའི་་་
ཚེ་སྡོམ་ཚིག་སོགས་ཀྱི་ཚིག་རིས་ཡིད་ལ་དྲན་པར་མ་བྱས་ན་བསླབ་བྱ་རྣམས་་
ངེས་པོ་མི་འོང་བར་སྣང་ན་ཚིག་རིས་མཐར་ཆགས་སུ་ཡིད་ལ་བཤར་ནས་་་་་་
དེའི་རིམ་བཞིན་དོན་ཡིད་ལ་བྱས་ཏེ་སྡོམ་སེམས་བྱ། ཚིག་རིས་ལ་མ་བརྟེན་
ཀྱང་ཚང་བར་དྲན་པར་ནུས་པ་བྱང་ནས། ཚིག་རིས་ཡིད་ལ་མ་བྱས་ཀྱང་ཆོག།
ཡིད་ལ་ཤར་མི་ཤེས་པའི་ལས་དང་པོ་པ་ཡིན་ན་མ་གཏོགས་སྡོམ་ཚིག་སོགས་་
ངག་ཏུ་བཤར་མི་དགོས། དགེ་སློང་སྔགས་ཀྱི་སྡོམ་ལྡན་གྱིས་ཐུན་བཞིའི་རྣལ་
འབྱོར་སོགས་ཀྱི་སྐབས་སུ་བསྟོད་དབྱངས་དང༌། རོལ་མོ་དང་མེ་ཏོག་སོགས་
ཀྱི་དུས་དྲན་གྱི་ཐུན་གྱི་ཐོག་མ་ནས་ཐུན་མཇུག་བར་དུ། དུས་གཅིག་ཏུ་བྱིན་
གྱིས་བརླབས་པས་ཆོག་གི །ཐེབས་རེ་བཞིན་བྱིན་གྱིས་བརླབས་མི་དགོས། རྡོ་
རྗེ་དྲིལ་བུའི་དེ་ཉིད་དྲན་པ་བྱེད་པ་དང་མི་འདྲ། སྡོམ་པ་སོ་སོའི་བཅས་པ་
རིགས་ཐ་དད་ཡིན། སྦྱིན་པ་རྣམ་བཞི་སྦྱིན་པ་ལ་སོགས་པ་ལན་དྲུག་ཏུ་བྱེད་
དགོས་པ་རྣམས་ཉིན་མོ་ཐུན་གསུམ་དང་མཚན་མོ་ཐུན་གསུམ་དུ་བྱས་པའི་་་་་
ཐུན་རེ་རེའི་ནང་དུ་ཐེབས་རེ་བྱ་དགོས་པ་ཡིན་གྱི། ཿ ཐུན་གཅིག་གི་ནང་དུ་
rar:
237-

མཁས་གྲུབ་རྗེའི་གསུང་འབུམ། ཨ
ལན་དྲུག་བྱས་པ་ལྟ་བུ་གྲངས་ཀྱི་རྩིས་འགྲིགས་ཙམ་གྱིས་མི་ཆོག །ཉིན་རེ་
།དེ་
བཞིན་ཡང་དུས་དྲུག་ཏུ། ཞེས་པའི་དུས་དྲུག་པོ་ངོས་བཟུང་འབྲུ་མནན་ན་
ཤེས་པ་ཡིན་མོད། ཇི་ལྟར་དྲིས་པ་དག་ལ་ལན་བརྗོད་ཟིན་ཏོ། ཁྱོད་ཀྱིས་དྲིས་
པ་འདིའམ་འདི་འདྲའི་རིགས། །གཞན་ཡང་(༣བ)ཡོད་མོད་རྟོགས་པར་ཤིན་
ཏུ་སླ། འོན་ཀྱང་སྙིང་ནས་བསྒྲུབ་པར་འདོད་པ་ཡིས། །འདི་དག་ཤེས་པར་
འདོད་པ་རྗེས་ཡི་རང་། །རྩེ་གཅིག་བསྒྲུབ་ལ་གཞོལ་བའི་བརྩོན་པ་ཡིས། །
བསྐྱེད་རྫོགས་ཟབ་མོའི་ཉམས་ལེན་མཛད་པ་རྣམས། །ཐོག་མར་ཐུན་མོང་
ལམ་གྱིས་རྒྱུད་སྦྱངས་ནས། །དམ་ཚིག་སྡོམ་ལ་གནས་པ་གཅེས་པའི་སྒོ།
ནས་བསྐྱེད་རྫོགས་ལམ་གྱི་རིམ་པ་ལ། :| ཁོལ་འདོན་མིན་པར་ཡོངས་སུ་རྫོགས་
པའི་ལུས། །ལེགས་པར་ངེས་པའི་གོ་བ་མ་ཆགས་ན། །ཉམས་ལེན་གཞི་རྩ་བྲལ་
བ་མཁྱེན་པར་མཛོད། །དེ་ལྟར་གོ་བ་རགས་པ་ཙམ་ཞིག་གིས། །ཚིམ་པར་མི་
བྱ་རྒྱུད་ལ་འགེལ་འདོད་ན། །ཤིན་ཏུ་ཕྲ་ཞིང་རྟོགས་པར་དཀའ་བའི་གནད། །
ཆེས་ཆེར་རྙེད་པར་སླ་བ་མ་ཡིན་པ། །ལམ་གྱི་གནད་མཆོག་དུ་མའི་ངེས་པ་
ནི། །ཡུན་རིང་བླ་མ་བསྟེན་ལས་ལེགས་དྲངས་ཤིང་། །དང་པོར་བསྐྱེད་དང་
སྐྱེས་པ་བོགས་འབྱིན་དང་། །ཕྱི་ནང་མི་མཐུན་བགེགས་རྣམས་སེལ་བ་ལ། །
ལེགས་པར་བྱང་བའི་བླ་མའི་མན་ངག་གི །རྣམ་པར་བརྒྱན་པའི་དམིགས་
པའི་གནད་རྣམས་ལ། །གདམས་ངག་ནང་བྱན་ཆུད་པའི་གདེངས་ལྡན་པས། །
ཚེ་འདིའི་སྤྲོས་པ་མཐའ་དག་རྒྱུན་བཅད་དེ། །དབེན་པའི་གནས་སུ་སྒྱིད་ལུག་
མི་འགྱུར་བའི། །བརྩོན་པ་ཆུ་བོའི་རྒྱུན་བཞིན་བསྟེན་པར་འཚལ། །དེ་ལྟ་
ལགས་ན་རྒྱལ་བ་སྲས་བཅས་རྣམས། །རྨད་བྱུང་དགྱེས་པ་བསྐྱེད་པའི་ཐབས་
མཆོག་ཡིན། །དེ་ལས་གཞན་དུ་ཟབ་མོའི་རིམ་གཉིས་ལ། །རྩེ་གཅིག་ཉམས་
ལེན་བྱེད་འདོད་བསམ་པ་བཟང་། །ཞེས་འབོད་པ་དགེ་( ༤ན) བཤེས་བསོད་
ནམས་རྒྱལ་མཚན་གྱིས་དྲིས་པའི་ལན་དུ་བཙུན་པ་དགེ་ལེགས་དཔལ་བཟང་་
- 238 -

མཁས་གྲུབ་ཐམས་ཅད་མཁྱེན་པས་མཛད་པའི་སྔགས་ཀྱི་དྲིས་ལན།
གིས་སྨྲས་པའོ།། །།དགེའོ།། བཀྲ་ཤིས།། མངྒ་ལཾ།།
239 -

༄༅༅